ועדת המשנה לענייני דתות, כנסת 16, פרוטוקול מספר 3, 2004-01-27 13:30

ניסן סלומינסקי: הרמנו את הכפפה וקיימנו במסגרת הרחבה הזאת שתי ישיבות ושלא במסגרת הרחבה הזאת קיימנו אינספור ישיבות בפורום כזה או אחר, הרבה מאוד לחצים, הייתם ערים לחלק מהדברים במסגרת הדיונים על התקציב ובסופו של דבר אנחנו עכשיו אחרי שראינו אור בקצה המינהרה החלטנו לעשות את הישיבה השלישית שבאה לדווח ואולי לסכם את שלב הביניים.

ניסן סלומינסקי: אבל גם כשהדברים מסוכמים ואפילו כתובים, כל עוד זה לא מבוצע בפועל אנחנו צריכים להמשיך להיות עם האצבע על הדופק ולהמשיך לפקח.

ניסן סלומינסקי: אני קורא לזה ישיבת ביניים, אבל לפחות לדעת שהגענו לשלב שאולי לא האמנו שנגיע אליו ועכשיו נצטרך לפקח על החלק הביצועי.

ניסן סלומינסקי: סיכום התקופה הזאת מתבטא בשני דברים.

ניסן סלומינסקי: דבר ראשון, זו פעם ראשונה בהסטוריה שגוף ממשלתי במשרד ראש הממשלה מכיר בכל העובדים של המועצות הדתיות ולוקח על עצמו אחריות.

ניסן סלומינסקי: עד היום משרד האוצר אמר לנו שהם לא עובדי המדינה, הם לא אחריות שלנו ומי שיטפל יטפל.

ניסן סלומינסקי: אני אקריא את המכתב.

ניסן סלומינסקי: המכתב הוא של משרד ראש הממשלה, לשכת המנהל הכללי וחתום ע"י אורן מגנזי יועץ ראש הממשלה על דעתו של מנכ"ל משרד ראש הממשלה אביגדור יצחקי.

ניסן סלומינסקי: מאחר שמדובר בעובדים של תאגידים סטטוטוריים שהוקמו בחוק שירותי הדת היהודיים, נוסח משולב, התשל"א, אינני רואה כל אפשרות להלין שכרם באופן קבוע.

ניסן סלומינסקי: בתקציב המדינה שמור סכום עבור תוכניות הבראה, סגירה של המועצות הדתיות ובתוכם משכורותיהם של עובדי המועצות.

ניסן סלומינסקי: עניינם של העובדים יעמוד בראש מענייניו של השר, הכוונה ראש הממשלה, במסגרת האגף החדש שיועבר למשרד ראש הממשלה ויהיה בשליטתו המלאה.

ניסן סלומינסקי: בברכה וכו'.

ניסן סלומינסקי: יש סיכום עם משרד ראש הממשלה וזה פעם ראשונה שמשרד ממשלתי פורמאלי, משרד ראש הממשלה שהיום הוא גם אחראי על התחום הזה של הדתות, מודיע, גם בכתוב וגם בסיכומים שיש לנו איתם, שהוא לוקח את האחריות לנושא הזה.

ניסן סלומינסקי: הסיכום הזה הוצע, וסגן השר יפרט, גם על דעתו של האוצר וגם האוצר היה בכל הסיכומים האלה ולא יצא שום מכתב שלא על דעתם.

ניסן סלומינסקי: דבר שני זה נוהל הביצוע בפועל.

ניסן סלומינסקי: הסיכום היה שלאחר שיעברו על כל המועצות, וסגן השר יפרט אך יהיה בנוי הנושא של מבנה המועצות הדתיות בהמשך, שזה לא מבנה אחיד לכולם אלא יהיה פרטני לכל מקום ולאחר שיעברו ותהיה תוכנית הבראה לכל מועצה ומועצה וגם יקבע אופייה, תוגש תוכנית הבראה לממשלה והסיכום היה שתוכנית ההבראה הזאת, כדי לוודא שהממשלה תאשר אותה, שיכול להיות שאם היא רק תוגש על המועצות הדתיות, יכול להיות שרים שיגמגמו, למרות שהדברים מסוכמים על דעתו של ראש הממשלה ושר האוצר, כדי לוודא, התוכנית הזאת תוגש במשולב עם תוכנית ההבראה לרשויות המקומיות ועם תוכנית הבראה לאגפים במשרד הבטחון.

ניסן סלומינסקי: תהיה תוכנית גדולה שבתוכה יוקצה סכום שאחרי שרואי החשבון יעשו את הבדיקות, שבזמנו בישיבות הראשונות היה סדר גודל של בין 150 ל200- מליון, אני מניח שרואי החשבון שבדקו כבר צמצמו את זה, הסכום שיהיה של החובות והפנסיות וכו', זה יהיה הסכום שישולב במסגרת הבקשה לממשלה לאשר את תוכניות הבראה וממילא אפשר יהיה להפעיל את זה.

ניסן סלומינסקי: לגבי התקציב השוטף, אני אדבר רק על החלק התקציבי ואחר כך יפרט סגן השר.

ניסן סלומינסקי: מבחינת השוטף, הממשלה הגישה לכנסת וזה עבר בקריאה ראשונה, הצעת תקציב של המועצות הדתיות על 70 מליון ש"ח, כאשר בשנת 2003 אחרי התוכנית הכלכלית זה עמד על 120 מליון שקל.

ניסן סלומינסקי: עם 70 מליון זה בלתי אפשרי לנהל את כל שירותי הדת בשוטף באופן מכובד.

ניסן סלומינסקי: בויכוח ובדיון שהיה הצלחנו להגדיל את זה בעוד 40 מליון שקל, סך הכל תקציב של 110 מליון.

ניסן סלומינסקי: ה110- מליון האלה שווים יותר מהתקציב שהיה ב2003- כי ב2003- ה120- מליון כלל בתוכו שכר של יושבי ראש מועצות דתיות, סגנים, הנבחרים, שעכשיו, לפחות ממאי, אותם לא יהיה, יהיה שכר רק למנהל, כך שאם נוריד את השכר של היו"ר והסגנים ונוסיף את השכר של המנהלים, ה110- זה הרבה יותר גבוה מה120-.

ניסן סלומינסקי: זה יכול לאפשר ניהול מסודר של המועצות הדתיות, 110 מליון.

יצחק לוי: יש החלטה לעשות רפורמה בשכר הנבחרים ואנחנו נעמוד בהחלטה הזאת ונעשה אותה.

יצחק לוי: המשמעות שלה היא שלסגנים לא יהיה שכר, אין יותר סגנים בשכר בכל הארץ, מירושלים ועד פרדסיה, אין יותר סגנים.

יצחק לוי: לגבי היו"ר ההחלטה אומרת שליו"ר אין שכר ולמנהלים, אבל יו"ר יכול להיות המנהל.

יצחק לוי: כלומר יש מישרה בכירה אחת לגבי המישרה הבכירה הזאת שזה יהיה או מנהל המועצה הדתית או היו"ר, אנחנו כרגע עובדים על תיקון תקנות גובה השכר.

יצחק לוי: גובה השכר לא ישאר מה שהיה.

יצחק לוי: גובה השכר יהיה גובה השכר שיוסכם בין האוצר ומשרד ראש הממשלה, והוא יהיה פחות מגובה השכר של היום, אנחנו גם נעמוד על זה שיובטח הרצף הפנסיוני אם יהיו אנשים שימשיכו וכן הלאה.

יצחק לוי: כדי לעשות את זה אנחנו הולכים עכשיו לעשות הרכבים חדשים בכל המועצות הדתיות וזה התקבל בחוק ההסדרים.

יצחק לוי: חוק ההסדרים מחייב להחליף את המועצות הדתיות הנוכחיות עד 1 במאי.

יצחק לוי: הווה אומר, מה שיהיה עד ה1- במאי זה בסדר, ולא, עושים ממונים.

יצחק לוי: וזה כדי למנוע תביעות שכר מסגנים, מיו"ר שירצו להמשיך לקבל את השכר הגבוה וכן הלאה.

יצחק לוי: יש רפורמה בשכר, אין ברירה אחרת, צריך לעשות את זה, אין אפשרות להישאר ברמה שהיתה.

יצחק לוי: צריך להוריד אם רוצים לקיים את שירותי הדת בישראל.

יצחק לוי: כבר התחלנו לדבר עם כמה ראשי ערים והמכתבים יצאו חלקם השבוע וחלקם בשבוע הבא, מכתבים לראשי העיריות ולראשי הרשויות, אנחנו הולכים על הרכבים חדשים.

יצחק לוי: זה לא אומר שמי שהיה לא יכול להמשיך, הוא יכול להמשיך אבל זה הרכב חדש עם התקנות החדשות, עם נהלי השכר החדשים, הווה אומר אין יותר סגנים ויו"ר בעיקרון לא יקבלו שכר אלא שיו"ר יכול להיות גם מנהל ואז הוא כן יקבל שכר.

יצחק לוי: אם יו"ר לא מקבל שכר מנהל יכול לקבל שכר לפי אותה תקנה שתוסדר.

יצחק לוי: אני מעדיף שיהיו הרכבים ולא מינויים אבל אם יהיו עיכובים ואם יהיו בעיות ואם יהיו סכסוכים ואי אפשר יהיה להגיע להרכב אז במאי יהיו מינויים לפי מה שקובע החוק.

יצחק לוי: מדובר בכך שיתכן ונציע לאחד מועצות דתיות קטנות, יתכן ונציע שמועצות דתיות קטנות חלק מהשירותים ינתנו דרך העיריה, לא שהמועצה הדתית תאבד את עצמאותה, אלא אולי חלק מהשירותים ינתנו דרך העיריה.

יצחק לוי: יכול להיות שבמועצות האיזוריות נגדיל את המרחבים ונעשה פחות מועצות איזוריות או שמועצה דתית אחת תיתן שירותים ליותר ישובים.

יצחק לוי: אנחנו צריכים לצמצם.

יצחק לוי: המועצות הדתיות הגדולות וודאי ישארו.

יצחק לוי: כל המועצות הדתיות יצטרכו לעבור תוכנית הבראה והתייעלות.

יצחק לוי: הסיכום שהקריא חבר הכנסת סלומינסקי הוא סיכום על דעת והאישור האוצר.

יצחק לוי: אני הייתי בישיבה יחד עם אורי יוגב והדבר הזה הוא ברור ומוחלט.

יצחק לוי: אורי יוגב אומר, אנחנו הולכים להביא סכום להבראת המועצות הדתיות.

יצחק לוי: אנחנו כבר מתחילים בהבראה, התחלת ההבראה זה נושא תקנות השכר.

יצחק לוי: אני לא אומר שכל הסכום ינתן ע"י הממשלה, יכול להיות שהממשלה תגבה מהרשויות שחייבות.

יצחק לוי: אנחנו נצטרך להציע בכל מקום איך לפתור את הבעיה ולראות מה החובות ולדון בזה.

יצחק לוי: לגבי השוטף הנוכחי, רוב המועצות הדתיות עוד לא מסרו את כל האישורים שצריך כדי להתחיל את ההקצבה של שנת 2004.

יצחק לוי: מי שמסודר יתחיל לקבל, ומי שלא מסודר אנחנו מבקשים שיסדר את כל מה שצריך כדי שאפשר יהיה לשלם.

יצחק לוי: המטרה היא להגיע ש110- מליון יהיו התקציב של המועצות הדתיות בשוטף, וזה יהיה הבסיס שאיתו נעבוד.

יצחק לוי: אנחנו נשתדל לזרז את העניינים כמה שיותר ואנחנו מקווים שתוך שנת 2004 ונעשה נסיון גדול שזה יהיה תוך המחצית הראשונה של 2004.

יעקב ליצמן: הנושא של העובדים, הנושא של משכורת, הנושא של פנסיה זה דבר קריטי ואני מקווה שעד שיתחילו לשלם אנשים לא יפגעו.

יעקב ליצמן: בנושא הפנסיה, יש אנשים מבוגרים שזה החיים שלהם, לא לזלזל וזה אפילו לפני הכל.

ליצברג: הרב לוי הנכבד, אמרת הישגנו ששירותי הדת יתקיימו.

ליצברג: אני אומר לך, הם יתקיימו אם כולם יאכלו בחינם, אז הם יתקיימו.

ליצברג: אם הם יעבדו בחינם אז הם יתקיימו.

ליצברג: אינני רואה, צריך להראות משהו, יושב כאן עודד וינר, כשהיתה הפגישה בין הרב הראשי ומנכ"ל משרד ראש הממשלה וחזרו ודיווחו, החודש הזה יעבירו 2-3 משכורות ע"ח החוב, בינואר.

ליצברג: ואז אני סיפרתי את זה לרב ניסן, אין החי מכחיש את החי, ואמר לי ניסן, הישגנו את זה בהסכמים שלנו.

יעקב רוזנצווייג: צלצל אלי היום בבוקר רב חשוב בישראל וסיפר לי שהוא הגיע לפת לחם, ביקש ממני להשיג לו הלוואה של 5,000 דולר.

יעקב רוזנצווייג: אני שואל אתכם ועדה נכבדה, חברי כנסת, לאן אתם רוצים שהם יגיעו?

יעקב רוזנצווייג: שלוש שנים, חמש שנים מוותרים, שום דבר לא זז.

דוד מצגר: כהשלמה לדברי כב' הרב ליצברג שליט"א, דיברנו על הגנאי של העבדות, אבל כתוב אחרי כן יצאו ברכוש גדול.

דוד מצגר: אם לא נצא ברכוש גדול, ואני מדגיש את המילה גדול, כל המאמץ הזה לא שווה כלום.

דוד מצגר: לגב מועצות דתיות דיברו פה התקציב העומד לקראת שנת 2004 כ110- מליון.

דוד מצגר: דיברו פה על שכרם של יו"ר, מדוע שנלך שפופי קומה, למה סגן ראש עיר שמקבל אולי משכורת של סגן שר, שלא עושה מאומה, הטילו בשנים האחרונות אחריות, לא עושה מאומה, יקבלו משכורת כזאת ואני לא יו"ר ואני לא מקבל משכורת של יו"ר, אבל למה לקפח.

דוד מצגר: יו"ר מועצה דתית, אני מזמין אתכם לעיר גדולה ותראו, אנחנו עובדים מהבוקר עד הערב ועובדים ואחרים ומסורים, למה שיקפחו את משכורותיהם.

דוד מצגר: אני מבקש מסגן השר לבוא ולומר בדגל מונף ובקומה זקופה, משכורת של יו"ר צריכה להיות יותר מסגן ראש עיר.

דוד מצגר: בגלל שזאת מועצה דתית צריך להפחית את המשכורת, למה?

דוד מצגר: אני קורא כאן בשם כל החברים, להגדיל את שכרם.

דוד מצגר: מה שעשו היה צורך השעה, שהורידו ל80%- משכר המנכ"ל, למה?

דוד מצגר: עצה אחרונה, במקום לבוא ולבדוק כל מועצה דתית איזה תקציב תקבל, ואם ישאל פעם מישהו בכל שנות קיום המדינה עפ"י מה נקבע התקציב של המועצה, אף אחד לא יודע.

דוד מצגר: אף אחד לא יודע עפ"י מה נקבע במקור.

דוד מצגר: זה היה מקורב לזה וזה היה מקורב לזה.

דוד מצגר: פתרון פשוט, 1.5% או 2% מתקציב הרשות המקומית.

דוד מצגר: בזה אתה פותר את כל הבעיה.

עמנואל פלח: יש לי מספר שאלות ואני מבקש הבהרה מהרב לוי.

עמנואל פלח: מדבריך הבנתי שבמסגרת הרב ארגון של המועצות הדתיות המודל הזה של הכפפת המועצה הדתית בשלמותה לרשות המקומית לא קיים ולא יהיה.

עמנואל פלח: מהדברים הבנתי שאולי יקחו אי אלו פונקציות ויעבירו אותם לרשות המקומית.

עמנואל פלח: אבל כמועצה דתית שלמה שתעבור ותהיה בחסות הרשות המקומית, המודל הזה לא קיים.

עמנואל פלח: אחרי ה-2 במאי האם הכוונה היא באמת למנות יו"ר או מנכ"ל בלבד, או שיהיה שוב איזה שהיא ועדה שתלווה.

אבי בלושטיין: חלק גדול מהחובות נוצרו בגלל שהרשויות לא העבירו את חובם למועצות הדתיות, ואז המועצות הדתיות לא העבירו את חובם למס הכנסה.

אבי בלושטיין: מאחר ומדובר בשני גופים ממשלתיים, מס הכנסה ומועצות דתיות, אני מבקש שהנשיאות תטפל בזה שלא כל מועצה דתית תטפל בענין הזה בנפרד אלא אתם תטפלו מול נציבות מס הכנסה.

אבי בלושטיין: מנסיון אישי, מס הכנסה לא מעניין אותם כל מה שקורה, הם רוצים שתשלם להם הצמדות, רוצים שתשלם להם את הקנסות, כאשר רשות מקומית לא שילמה את חובה.

אבי בלושטיין: איפה ההגיון בענין.

אבי בלושטיין: לכן אני מציע שיהיה טיפול נקודתי שלכם מול נציבות מס הכנסה כדי להוריד את החובות שהוטלו על המועצות הדתיות.

אבי בלושטיין: אני מציע, מאחר ופה יושבים חלק גדול מהאנשים שהובילו שנים את נושא המועצות הדתיות.

אבי בלושטיין: אני מציע שהנשיאות תקבע פורום מצומצם מאותם אנשים שנמצאים כאן שילוו את קביעת מבנה המועצות הדתיות העתידיות.

אבי בלושטיין: אני מעריך מאוד את הרב לוי אבל פה הבנתי שמשהו לא ברור, אם ראש רשות יעמוד על הענין שזה יהיה גוף ששייך לרשות זה יהיה כך, לא יהיה דבר כזה, חלק כן חלק לא, אני חושב שצוות מהפורום שנמצא פה צריך ללוות את המבנה החדש של המועצות הדתיות.

נתן נתנזון: נוסח המכתב הוא נוסח מאוד מעומעם.

נתן נתנזון: שלא יהיה מצב שיהיה רצף של חודשים שלא משלמים משכורות, באמת חידוש, כל ילד יודע לכתוב את זה שמי שעובד מגיע לו משכורת, אין בזה שום דבר.

נתן נתנזון: השאלה היא באיזה מידה לא שהוא מקבל את דבריו וכולנו זוכרים את הנסיון לכנס והוא אמר את זה בסוף, דה הרטוך, באותה ישיבה ברגעים האחרונים שלה את מה שהוא אמר, אבל בין זה לבין מסמך מחייב שהמדינה מכירה בהתחייבויותיה כלפי העובדים שעבדו במשך כל השנים בשירותי הדת, והיא לוקחת על עצמה אחריות מלאה בענין הזה.

נתן נתנזון: אחריות זה לא אומר שהיא צריכה לשלם לבד, יכול להיות שהדרך לעשות את זה זה לקחת חלק מהכסף במסגרת מה שנקרא מעבר בין גגות התקציב, לקחת חלק מתקציב משרד הפנים לרשויות המקומיות ישמו את זה במסגרת משרד ראש הממשלה באגף שמתעסק בשירותי הדת ודרך הגגות ימלאו את הכסף של הממשלה לשלם את החובות לגבי כל העובדים, הפנסיונרים הקיימים עד היום, אלה שצברו זכויות פנסיוניות במסגרת מה שהיה פנסיה תקציבית, שיהיה ברור שהעובדים האלה הממשלה אחראית על תשלומיהם.

שוקי: השאלה החשובה ביותר היא מתי באמת הם יקבלו משכורת.

שוקי: מה אנחנו אמורים לומר להם.

יצחק לוי: עמנואל, לשאלתך, מועצות דתיות, עמדתי היא שהם לא צריכות להיות בתוך הרשויות ואין שום החלטה שהם יהיו בתוך הרשויות.

יצחק לוי: אנחנו דיברנו על פתרונות פרטניים, הווה אומר אנחנו נבדוק כל מקום ומקום.

יצחק לוי: אם תהיה אפשרות שחלק מהשירותים האדמיניסטרטיביים ינתנו ע"י הרשויות המקומיות בלי לקחת את העצמאות מהמועצה הדתית, יכול להיות שזה חלק מהפתרון, אבל אני היום לא רואה שום רשות מקומית שלוקחת על עצמה עוד תקציבים.

יצחק לוי: לגבי ה1- במאי מדובר בשני אנשים, לא מדובר בהרכב, שני אנשים שימונו ע"י ראש הממשלה שהם ינהלו עד שיהיה הרכב או עד שיהיה משהו אחר.

יצחק לוי: אני בוודאי מצטרף ואני חושב שאין כוונה לפרק את ועדת המשנה, ועדת המשנה צריכה לפעול עד סיום המהלך.

צפניה דרורי: לפני שסגן השר לוי יוצא מכאן אני מרגיש חובה מיוחדת שלא יצא מכאן בהרגשה של שמיעת דברי הביקורת שכאילו דברי הביקורת הם גדולים מדברי השבח.

צפניה דרורי: אנחנו יודעים להעריך את המהלך שהיה עד כאן ואומרים תמשיכו ותפעלו באותו כיוון על מנת להביא את הדברים לסידור עקרוני ומעשי כפי הראוי.

שמואל אלטלב: המינהג הזה של האוצר להתלות כל דבר בהתייעלות פירושו לקבור כל דבר.

שמואל אלטלב: להתייעלות אין סוף ומה שלא עושים תמיד יבוא האוצר ויגיד עוד לא התייעלתם מספיק.

שמואל אלטלב: לא התייעלתם מספיק ואז הם לא מעבירים אפילו אגורה אחת.

שמואל אלטלב: להתלות את הדברים בהתייעלות זה ברכה לבטלה, צריך לעשות מעשה ולהמשיך לאחר מכן.

שלמה שטרן: בנושא תוכנית ההבראה שמדברים עליה יצאה הוראה מטעם ההסתדרות לכל ועדי העובדים במועצות הדתיות, ההסתדרות לא תיתן לנהל שום מו"מ על תוכנית הבראה כל עוד לא ימצא הסדר לגבי התשלומים של השכר שזה יעשה בהקדם האפשרי.

שלמה שטרן: לא יתכן להחזיק את עובדי המועצות הדתיות כבני ערובה בתוכניות הבראה מבלי לשלם להם את המשכורת.

משה שטטמן: יש במדינת ישראל כשישה מליון תושבים, משרד הדתות 20 שקל לתושב זה 120 מליון, פחות מזה אין על מה לדבר.

משה שטטמן: בחיפה אני צריך חמישה מליון כדי שאני אוכל להתחיל לנהל בלי סגנים ובלי רבנים בשכר.

יחיאל ועקנין: אני נכנסתי לתוכנית הבראה.

יחיאל ועקנין: שאף אחד לא ישלה את עצמו, בתוכנית הבראה גם אם אנחנו נגמור את התוכנית הבראה לא יהיה כסף לשלם.

יחיאל ועקנין: ראש העיר שלי היא ממרצ, היא שמה רואה חשבון ממרצ, הוא לא דתי, הייתי צריך להסביר לו למה רב שכונה לא יכול להיות בלנית למרות שהוא היה רוצה אולי.

יחיאל ועקנין: התקציב לא ירד, בתקציב השנה יצטרכו לשלם לאנשים דמי פרישה, גם אם אנחנו מקצצים.

יחיאל ועקנין: אני מציע שאתם תהיו ועדת מעקב סביב הענין הזה ולגמור את זה רק אחרי תוכניות הבראה, אחרי שהכל יגמר כמו שצריך.

פלטיאל: אני חושב שעשיתם מאמצים גדולים מאוד ואני בטוח שברוח הדברים שנאמרו פה יתנו לכם את התמריץ לטפל בדברים עד הסוף.

מאיר שפיגלר: התופעה הזאת יכולה שוב לקרום עור וגידים גם במצב שעכשיו אני מודיע לכם בינואר, יש מכתב שחתמתי עליו, לגבי התקציב המיועד לשנת 2004 על בסיס 110 מליון שקל, אלא מה, ה100- מליון שקל זה כבר לא 110 מליון שקל, זה כרגע 103 מליון שקל וגם במקרה הזה אף אחד לא ערב לכך שבמהלך השנה לא יקצצו את התקציב הזה עוד פעם.

מאיר שפיגלר: גם אם עכשיו אני נותן לכם מכתב שאמור לבוא לעיונם לש ראשי המועצות בתחומם אתם נמצאים, יכול מאוד להיות שהם יתקצבו אתכם על בסיס, נניח ונשיג את ה110- מליון שקל, על בסיס 110 מליון שקל ובבוא העת במהלך השנה יקצצו את התקציב ושוב יווצר מצב אבסורדי שאף אחד לא חפץ בו, שאתם תקבלו בדיעבד יותר ממה שהייתם אמורים לקבל מהרשות המקומית ביחס למה שקיבלתם מהמדינה, קרי ממשרד ראש הממשלה שאמור לטפל בכל הנושאים שקשורים למועצות הדתיות.

מאיר שפיגלר: מי שאמון על כל הסוגיות שקשורות למועצות הדתיות זה הרב יצחק לוי.

מאיר שפיגלר: בהנחייתו הדבר התחיל להתבצע ולקרום עור וגידים כבר לפני קרוב לחודשיים.

מאיר שפיגלר: כולכם בצורה זאת או אחרת יודעים שפנו אליכם בצורה ישירה ארבעה משרדי רואי חשבון, כל אחד והמשרד שאמור לטפל בו.

מאיר שפיגלר: דרך המזכירים והמזכירות שלנו אני פניתי בטלפונים לכל אותן מועצות דתיות שעד היום לא הגישו את הדוחות הכספיים שאנחנו ביקשנו.

מאיר שפיגלר: ביקשנו שהם יגישו ממצאים כספיים, דוחות כאלה או אחרים, נכון ל30.6.2003- למען מטרה אחת בלבד, לא מעניין אותי מה היה, לא מעניין אותי איך היה, מעניין אותי לקבל דו"ח כספי שיתן מצב עובדתי נכון ככל שניתן לגבי מצבם האמיתי של המועצות הדתיות ובעיקר בנושא חובות העבר, לגבי החובות הישירים כמשכורות לעובדים במועצות הדתיות, פנסיונרים, נושאים שקשורים לזכויות של עובדים במועצות הדתיות שזה נושא של פדיון ימי חופשה, פדיון ימי מחלה, חובות של הרשויות המקומיות למועצות הדתיות בגין שנים מהעבר ועד היום ונכון להיום יש בידינו, מי שמעבד את החומר כרגע אלה אותם ארבעה משרדי רואי חשבון, יש לי 118 דוחות כספיים של מועצות דתיות.

מאיר שפיגלר: זה היה קשה מאוד להשיג את זה, לא בגלל שלא שיתפתם פעולה אלא בגלל שנכון לומר שיש מועצות דתיות שלא יכלו לגייס אפילו 1,000-2,000 שקל לרואה חשבון או למנהל חשבונות כדי שהוא יעבד את הדו"ח הזה ויעביר אותו לידיעתנו.

מאיר שפיגלר: את הדו"ח הזה אנחנו מעבדים כדי שלהבדיל ממה שהיה מנת חלקנו בעבר, שזרקנו מספרים לאוויר כדי לומר משהו מבלי לבסס אותו, הפעם יהיו ממצאים מבוססים עד כמה שרק אפשר איתם נלך לאותם גורמים שאמורים על בסיס מה שנאמר לכם כאן ע"י ניסן והרב יצחק לוי ושאר הדוברים מצד ממשלת ישראל והכנסת, הפעם יהיה טיפול שורש.

מאיר שפיגלר: זה אומר שכל הנושאים שקשורים בנוגע למועצות הדתיות מהעבר הרחוק ועד היום שמהווים מעין גיבנת על היכולת של המועצות הדתיות לתפקד, ימצאו בצורה זאת או אחרת את פתרונם.

מאיר שפיגלר: ביום שני השבוע היינו אצל אביגדור יצחקי מנכ"ל משרד ראש הממשלה, ושאלתי אותו בצורה הישירה ביותר, יופעלו פעולות כאלה או אחרות בענין המועצות הדתיות, ראורגניזציה, שיפור, אגב יכול להיות מצב שבסוף המערכת תגיע למסקנה שהמועצות הדתיות זה הדבר האולטימטיבי הטוב ביותר שיכול להיות קיים, רק צריך לשפר את הקיים ולעשות אותו כך שהוא יתפקד בצורה ראויה ויתן את השירותים בצורה הכי טובה לאזרח, כי אנחנו כולנו מחוייבים לאזרח.

מאיר שפיגלר: הוא יקח על עצמו מעבר לשאר הנוגעים בדבר שזה ועדת הפנים ועדת הכספים וועדות המשנה שלהם, ואנחנו כמי שבצורה זאת או אחרת מתקשרים איתכם בשוטף, יקח על עצמו לדאוג לכך שהכספים הנדרשים לטובת הענין ולטובת ההסדר שאמור לתת פתרון טוב,